CELEX: C2006/249/07
Language: da
Date: 2006-10-14 00:00:00
Title: Sag C-329/06: Anmodning om præjudiciel afgørelse indgivet af Verwaltungsgericht Sigmaringen (Tyskland) den 28. juli 2006 — Arthur Wiedemann mod Landen Baden-Württemberg

14.10.2006   
            
            
               DA
            
            
               Den Europæiske Unions Tidende
            
            
               C 249/3
            
         Anmodning om præjudiciel afgørelse indgivet af Verwaltungsgericht Sigmaringen (Tyskland) den 28. juli 2006 — Arthur Wiedemann mod Landen Baden-Württemberg
   (Sag C-329/06)
   (2006/C 249/07)
   Processprog: tysk
   Den forelæggende ret
   Verwaltungsgericht Sigmaringen.
   Parter i hovedsagen
   
      Sagsøger: Arthur Wiedemann.
   
      Sagsøgt: Landen Baden-Württemberg.
   Præjudicielle spørgsmål
   
               1.
            
            
               Skal artikel 1, stk. 2, og artikel 8, stk. 2 og 4, i direktiv 91/439/EØF (1) fortolkes således, at en administrativ inddragelse i bopælsstaten af et kørekort på grund af manglende egnethed til at føre motorkøretøj ikke er til hinder for, at en anden medlemsstat udsteder et kørekort, og at bopælsstaten også principielt er forpligtet til at anerkende et sådant kørekort?
            
         
               2.
            
            
               Skal artikel 1, stk. 2, artikel 7, stk. 1, litra a), sammenholdt med bilag III, og artikel 8, stk. 2 og 4, i direktiv 91/439/EØF fortolkes således, at bopælsstaten ikke er forpligtet til at anerkende et kørekort, som indehaveren efter at have fået inddraget sit kørekort i bopælsstaten svigagtigt har fået udstedt ved bevidst vildledning af kørekortmyndighederne i den udstedende stat og uden dokumentation for på ny at have opnået egnethed som fører af motorkøretøj, eller som indehaveren har opnået gennem ulovlig hemmelig aftale med medarbejdere hos myndigheder i udstedelsesstaten?
            
         
               3.
            
            
               Skal artikel 1, stk. 2, og artikel 8, stk. 2 og 4, i direktiv 91/439/EØF fortolkes således, at bopælsstaten efter dennes administrative inddragelse af kørekortet midlertidigt kan udskyde anerkendelsen af et kørekort, der er udstedt af en anden medlemsstat, eller kan forbyde brugen af det pågældende kørekort, mens udstedelsesstaten undersøger, om den vil annullere det kørekort, der er opnået gennem misbrug af rettigheder?
            
         
      (1)  EFT L 237, s. 1.